Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά τη συμμετοχή της Ουγγαρίας σε κοινοτικά προγράμματα στους τομείς της κατάρτισης και της εκπαίδευσης

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Το Ευρωπαϊκό Συμβούλιο του Ελσίνκι, τον Δεκέμβριο του 1999, επιβεβαίωσε τη διαδικασία διεύρυνσης που εγκαινιάστηκε κατά τη συνεδρίασή του τον Δεκέμβριο του 1997 στο Λουξεμβούργο. Το Συμβούλιο επιβεβαίωσε την ενισχυμένη προενταξιακή στρατηγική που καθόρισε το 1997, της οποίας σημαντική πτυχή αποτελεί η συμμετοχή των 13 υποψήφιων κρατών σε κοινοτικά προγράμματα.

Όσον αφορά τις δέκα υποψήφιες χώρες της Κεντρικής και Ανατολικής Ευρώπης (ΧΚΑΕ), η συμμετοχή στα κοινοτικά προγράμματα προβλέπεται στις αντίστοιχες ευρωπαϊκές συμφωνίες με τις χώρες αυτές. Σύμφωνα με τις ευρωπαϊκές συμφωνίες, οι όροι και οι λεπτομέρειες συμμετοχής των εν λόγω χωρών καθορίζονται από τα αντίστοιχα Συμβούλια Σύνδεσης.

Στην περίπτωση των προγραμμάτων εκπαίδευσης, κατάρτισης και νεολαίας, όλες οι ΧΚΑΕ έλαβαν μέρος το 1999 στο πρώτο στάδιο των προγραμμάτων Leonardo da Vinci και Σωκράτης, καθώς και στο πρόγραμμα Νεολαία για την Ευρώπη. Ορισμένες εξ αυτών άρχισαν να συμμετέχουν στα εν λόγω προγράμματα ήδη από το 1997, ενώ άλλες άρχισαν να συμμετέχουν το 1998 και άλλες το 1999. Η συμμετοχή των προαναφερόμενων χωρών στα προγράμματα αυτά αποτελεί σημαντικό στοιχείο της προενταξιακής διαδικασίας τους. Η ισχύς των αποφάσεων των Συμβουλίων Σύνδεσης για τον καθορισμό των λεπτομερειών της εν λόγω συμμετοχής, καθώς και των αποφάσεων για τη θέσπιση των ίδιων των προγραμμάτων, έληξε στις 31 Δεκεμβρίου 1999.

Τα προγενέστερα προγράμματα διαδέχονται το δεύτερο στάδιο του προγράμματος Leonardo da Vinci, το δεύτερο στάδιο του προγράμματος Σωκράτης, καθώς και νέο πρόγραμμα για τη Νεολαία. Σύμφωνα με τις αποφάσεις για την εγκαθίδρυση του δεύτερου σταδίου των προγραμμάτων Leonardo da Vinci και Σωκράτης, παρέχεται στις ΧΚΑΕ η δυνατότητα συμμετοχής στα προγράμματα αυτά. Παρόμοια διάταξη περιλαμβάνεται στο σχέδιο απόφασης του Ευρωπαϊκού Κοινοβουλίου και του Συμβουλίου για τη θέσπιση του προγράμματος κοινοτικής δράσης Νεολαία, το οποίο βρίσκεται στο στάδιο της έγκρισης.

Όλες οι ΧΚΑΕ επιβεβαίωσαν την προθυμία τους να συμμετάσχουν στα νέα προγράμματα από το 2000, και να καταβάλουν τη χρηματοδοτική συμβολή τους, εν μέρει από τον κρατικό προϋπολογισμό τους και εν μέρει από την ετήσια χορήγηση Phare. Όπως καθορίστηκε στα συμπεράσματα της συνεδρίασης του Ευρωπαϊκού Συμβουλίου του Λουξεμβούργου, της 12ης και 13ης Δεκεμβρίου 1997, οι ενδιαφερόμενες χώρες θα πρέπει να συμβάλλουν δια βαθμιαίας αυξανόμενης ιδίας χρηματοδοτικής συνεισφοράς.

Δεδομένης της διεθνικής φύσης των προγραμμάτων αυτών, είναι προς το συμφέρον όλων των μερών οι δραστηριότητες που έχουν αναληφθεί στο πλαίσιο των προγραμμάτων της πρώτης γενεάς να μπορέσουν να συνεχιστούν χωρίς διακοπή στο πλαίσιο των προγραμμάτων που θα διαδεχθούν τα υπάρχοντα.

Για να επιτρέψει στις ΧΚΑΕ να συμμετάσχουν στα νέα αυτά προγράμματα από την αρχή, η Επιτροπή έχει υποβάλει πρόταση για έκδοση δύο αποφάσεων εκάστου Συμβουλίου Σύνδεσης, μία για τα δύο προγράμματα που έχουν ήδη ξεκινήσει, το Leonardo da Vinci II και το Σωκράτης, και μία για το πρόγραμμα Νεολαία. Επομένως, θα μπορούσε να προηγηθεί η έκδοση των προτεινόμενων αποφάσεων σχετικά με τα προγράμματα Leonardo da Vinci II και Σωκράτης II και να ακολουθήσει η έκδοση των προτεινόμενων αποφάσεων σχετικά με τη Νεολαία μόλις τεθεί σε ισχύ η απόφαση για τη θέσπιση του προγράμματος.

Τα κύρια θέματα που εξετάζονται στα προτεινόμενα σχέδια αποφάσεων των Συμβουλίων Σύνδεσης είναι τα εξής:

*τα σχέδια και οι πρωτοβουλίες που υποβάλλουν οι συμμετέχοντες από τις ΧΚΑΕ υπόκεινται στους ίδιους όρους, κανόνες και διαδικασίες που διέπουν τα προγράμματα αυτά όπως ισχύουν και για τα κράτη μέλη όσον αφορά, ειδικότερα, την υποβολή, την αξιολόγηση και την επιλογή αιτήσεων και σχεδίων, τις αρμοδιότητες των εθνικών διαρθρώσεων όσον αφορά την εφαρμογή των προγραμμάτων και τις δραστηριότητες που αφορούν την παρακολούθηση της συμμετοχής τους στα προγράμματα.

*οι ΧΚΑΕ καταβάλλουν ετήσια συνεισφορά στα προγράμματα, όπως καθορίζεται στις αποφάσεις των Συμβουλίων Σύνδεσης. Η εν λόγω συνεισφορά δεν επιστρέφεται στις ΧΚΑΕ εάν, στο τέλος του έτους, το κόστος των αποτελεσμάτων είναι χαμηλότερο από την καταβληθείσα συνεισφορά.

*όπως καθορίζεται στα συμπεράσματα της συνόδου του Ευρωπαϊκού Συμβουλίου του Λουξεμβούργου, οι ΧΚΑΕ θα καλούνται να συμμετέχουν στις επιτροπές των προγραμμάτων ως παρατηρητές, για τα θέματα που τις αφορούν.

*οι αποφάσεις θα εφαρμόζονται καθ' όλη τη διάρκεια των προγραμμάτων και θα τεθούν σε ισχύ την ημέρα έκδοσής τους.

Η έγκαιρη έκδοση των αποφάσεων των Συμβουλίων Σύνδεσης θα επιτρέψει στις υποψήφιες χώρες να συνεχίσουν την ένταξή τους σε κοινοτικά δίκτυα και άλλες δραστηριότητες στους τομείς της εκπαίδευσης, της επαγγελματικής κατάρτισης και της νεολαίας χωρίς διακοπή.

Συνεπώς, το Συμβούλιο καλείται να εγκρίνει την συνημμένη προτάση αποφάσης του Συμβουλίου σχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά τη συμμετοχή Ουγγαρίας σε κοινοτικά προγράμματα στους τομείς της κατάρτισης και της εκπαίδευσης.

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη θέση της Κοινότητας στο πλαίσιο του Συμβουλίου Σύνδεσης όσον αφορά τη συμμετοχή της Ουγγαρίας σε κοινοτικά προγράμματα στους τομείς της κατάρτισης και της εκπαίδευσης

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 149 και 150, σε συνδυασμό με το άρθρο 300 παράγραφος 2,

την πρόταση της Επιτροπής,

Εκτιμώντας τα εξής :

(1) Το πρόσθετο πρωτόκολλο της ευρωπαϊκής συμφωνίας περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, συνήφθη με απόφαση του Συμβουλίου και της Επιτροπής της 4ης Δεκεμβρίου 1995.

(2) Σύμφωνα με το άρθρο 1 του πρόσθετου πρωτοκόλλου, η Ουγγαρία δύναται να συμμετέχει στα κοινοτικά προγράμματα-πλαίσιο, σε ειδικά προγράμματα, σχέδια ή άλλες δράσεις ιδίως στον τομέα της κατάρτισης και της εκπαίδευσης, και, σύμφωνα με το άρθρο 2, οι όροι και οι προϋποθέσεις συμμετοχής της Ουγγαρίας στις δραστηριότητες αυτές καθορίζονται από το Συμβούλιο Σύνδεσης.

(3) Σύμφωνα με την απόφαση 1/97 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, της 4ης Αυγούστου 1997 [1], η Ουγγαρία συμμετέχει στο πρώτο στάδιο των προγραμμάτων Leonardo da Vinci και Σωκράτης από την 1η Σεπτεμβρίου 1997.

[1] ΕΕ L 260, 23.9.1997, σ. 23.

(4) Η απόφαση (1999/382/EΚ) του Συμβουλίου, της 26ης Απριλίου 1999, για τη θέσπιση του δεύτερου σταδίου του προγράμματος κοινοτικής δράσης στον τομέα της επαγγελματικής κατάρτισης "Leonardo da Vinci" [2] και, ιδίως, το άρθρο 10, και η απόφαση (253/2000/EΚ) του Ευρωπαϊκού Κοινοβουλίου και του Συμβουλίου, της 24ης Ιανουαρίου 2000, για τη θέσπιση του δεύτερου σταδίου του προγράμματος κοινοτικής δράσης στον τομέα της εκπαίδευσης "Σωκράτης" [3] και, ιδίως, το άρθρο 12, προβλέπουν ότι οι συνδεδεμένες χώρες της Κεντρικής Ευρώπης μπορούν να συμμετέχουν στα προγράμματα αυτά σύμφωνα με τους όρους που καθορίζονται στις ευρωπαϊκές συμφωνίες, στα πρόσθετα πρωτόκολλα και τις αποφάσεις των αντίστοιχων Συμβουλίων Σύνδεσης,

[2] ΕΕ L 146, 11.6.1999, σ. 33.

[3] ΕΕ L 28, 3.2.2000, σ. 1.

ΑΠΟΦΑΣΙΖΕΙ:

Η θέση που πρέπει να λάβει η Κοινότητα στο Συμβούλιο Σύνδεσης, το οποίο συστάθηκε από την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, όσον αφορά τη συμμετοχή της Δημοκρατίας της Ουγγαρίας σε κοινοτικά προγράμματα στους τομείς της κατάρτισης και της εκπαίδευσης, περιλαμβάνεται στο συνημμένο σχέδιο απόφασης του Συμβουλίου Σύνδεσης.

Βρυξέλλες,

Για το Συμβούλιο

Ο Πρόεδρος

Σχέδιο ΑΠΟΦΑΣΗΣ ΑΡΙΘ. .../2000 ΤΟΥ ΣΥΜΒΟΥΛΙΟΥ ΣΥΝΔΕΣΗΣ μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου

της ....

για την έγκριση των όρων και των προϋποθέσεων συμμετοχής της Δημοκρατίας της Ουγγαρίας σε κοινοτικά προγράμματα στους τομείς της κατάρτισης και της εκπαίδευσης

ΤΟ ΣΥΜΒΟΥΛΙΟ ΣΥΝΔΕΣΗΣ,

Έχοντας υπόψη:

το πρόσθετο πρωτόκολλο της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου, όσον αφορά τη συμμετοχή της Ουγγαρίας σε κοινοτικά προγράμματα, και ιδίως, τα άρθρα 1 και 2 [4],

[4] ΕΕ L 317, 30.12.1995, σ. 30.

Εκτιμώντας τα εξής :

(1) Σύμφωνα με το άρθρο 1 του πρόσθετου πρωτοκόλλου, η Ουγγαρία δύναται να συμμετέχει στα κοινοτικά προγράμματα-πλαίσιο, σε ειδικά προγράμματα, σχέδια ή άλλες δράσεις, ιδίως στους τομείς της κατάρτισης και της εκπαίδευσης.

(2) Σύμφωνα με το άρθρο 2 του πρόσθετου πρωτοκόλλου, οι όροι και οι προϋποθέσεις συμμετοχής της Ουγγαρίας στις δραστηριότητες αυτές καθορίζονται από το Συμβούλιο Σύνδεσης.

(3) Σύμφωνα με την απόφαση 1/97 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ουγγαρίας, αφετέρου, της 4ης Αυγούστου 1997 [5], η Ουγγαρία συμμετέχει στο πρώτο στάδιο των προγραμμάτων Leonardo da Vinci και Σωκράτης από την 1η Σεπτεμβρίου 1997 και έχει εκδηλώσει την πρόθεση να συμμετάσχει στο δεύτερο στάδιο των προγραμμάτων,

[5] ΕΕ L 260, 23.9.1997, σ. 23.

ΑΠΟΦΑΣΙΖΕΙ:

Άρθρο 1

Η Ουγγαρία συμμετέχει στο δεύτερο στάδιο των προγραμμάτων της Ευρωπαϊκής Κοινότητας Leonardo da Vinci και Σωκράτης (εφεξής Leonardo da Vinci II και Σωκράτης II), σύμφωνα με τους όρους και τις προϋποθέσεις που καθορίζονται στα παραρτήματα Ι και ΙΙ τα οποία αποτελούν αναπόσπαστο μέρος της παρούσας απόφασης.

Άρθρο 2

Η παρούσα απόφαση ισχύει για όλη τη διάρκεια των προγραμμάτων Leonardo da Vinci II και Σωκράτης II, αρχής γενομένης από 1ης Ιανουαρίου 2000.

Άρθρο 3

Η παρούσα απόφαση αρχίζει να ισχύει την ημέρα έκδοσής της από το Συμβούλιο Σύνδεσης.

Βρυξέλλες,

Για το Συμβούλιο Σύνδεσης

Ο Πρόεδρος

ΠΑΡΑΡΤΗΜΑ I Όροι και προϋποθέσεις συμμετοχής της Δημοκρατίας της Ουγγαρίας στα προγράμματα Leonardo da Vinci II και Σωκράτης II

1. Η Ουγγαρία θα συμμετάσχει στις δραστηριότητες των προγραμμάτων Leonardo da Vinci II και Σωκράτης II (εφεξής "τα προγράμματα") σύμφωνα με τους στόχους, τα κριτήρια, τις διαδικασίες και τις προθεσμίες που καθορίζονται στην απόφαση (1999/382/EΚ) του Συμβουλίου, της 26ης Απριλίου 1999 και στην απόφαση (253/2000/EΚ) του Ευρωπαϊκού Κοινοβουλίου και του Συμβουλίου, της 24ης Ιανουαρίου 2000 για τη θέσπιση αυτών των προγραμμάτων κοινοτικής δράσης, εκτός εάν ορίζεται διαφορετικά στην παρούσα απόφαση.

2. Σύμφωνα με τους όρους του άρθρου 5 των αποφάσεων σχετικά με τα προγράμματα Leonardo da Vinci II και Σωκράτης II, καθώς και με τις διατάξεις σχετικά με τις αρμοδιότητες των κρατών μελών και της Επιτροπής όσον αφορά τα εθνικά γραφεία των προγραμμάτων Leonardo da Vinci και Σωκράτης, που θεσπίζονται από την Επιτροπή, η Ουγγαρία συγκροτεί τις κατάλληλες δομές για τη συντονισμένη διαχείριση της εφαρμογής των δράσεων των προγραμμάτων σε εθνικό επίπεδο, και λαμβάνει τα απαραίτητα μέτρα για να εξασφαλίσει την επαρκή χρηματοδότηση των εν λόγω γραφείων, τα οποία θα λαμβάνουν επιδοτήσεις για τις δραστηριότητές τους. Η Ουγγαρία λαμβάνει κάθε απαραίτητο μέτρο για την αποτελεσματική διεξαγωγή των προγραμμάτων σε εθνικό επίπεδο.

3. Για να συμμετάσχει στα προγράμματα, η Ουγγαρία καταβάλλει ετησίως συνεισφορά στον γενικό προϋπολογισμό της Ευρωπαϊκής Ένωσης σύμφωνα με τις λεπτομέρειες που περιγράφονται στο παράρτημα ΙΙ.

Εάν κριθεί απαραίτητο, για να ληφθούν υπόψη οι εξελίξεις των προγραμμάτων, ή η εξέλιξη της ικανότητας απορρόφησης της Ουγγαρίας, η Επιτροπή Σύνδεσης δύναται να προσαρμόζει την εν λόγω συνεισφορά, για να αποφεύγονται δημοσιονομικές ανισορροπίες κατά την υλοποίηση των προγραμμάτων.

4. Οι όροι και οι προϋποθέσεις για την υποβολή, την αξιολόγηση και την επιλογή των αιτήσεων σε σχέση με τους επιλέξιμους οργανισμούς, οργανώσεις και πολίτες της Ουγγαρίας θα είναι οι ίδιοι με εκείνους που εφαρμόζονται σε επιλέξιμους οργανισμούς, οργανώσεις και πολίτες της Κοινότητας.

Η Επιτροπή ενδέχεται να λάβει υπόψη τους Ούγγρους εμπειρογνώμονες κατά τον διορισμό ανεξάρτητων εμπειρογνωμόνων σύμφωνα με τις σχετικές διατάξεις των αποφάσεων για τη θέσπιση των προγραμμάτων για να την επικουρούν στην αξιολόγηση των σχεδίων.

5. Για να εξασφαλιστεί η κοινοτική διάσταση των προγραμμάτων που θα είναι επιλέξιμα για κοινοτική χρηματοδοτική στήριξη, τα σχέδια και οι δραστηριότητες θα πρέπει να περιλαμβάνουν τουλάχιστον εταίρο ενός κράτους μέλους της Κοινότητας.

6. Για τις δραστηριότητες κινητικότητας που αναφέρονται στο παράρτημα Ι, τμήμα ΙΙΙ.1 της απόφασης σχετικά με το πρόγραμμα Leonardo da Vinci II, και για τις αποκεντρωμένες δράσεις του προγράμματος Σωκράτης, καθώς και για τη χρηματοδοτική στήριξη των εθνικών γραφείων σύμφωνα με το ανωτέρω σημείο 2, χορηγούνται πόροι στην Ουγγαρία με βάση την ετήσια κατανομή του προϋπολογισμού στα προγράμματα που αποφασίζεται σε κοινοτικό επίπεδο και τη συνεισφορά της Ουγγαρίας στο πρόγραμμα. Το μέγιστο ύψος χρηματοδοτικής στήριξης των δραστηριοτήτων των εθνικών γραφείων δεν θα υπερβαίνει το 50% του προϋπολογισμού για τα προγράμματα εργασίας των εθνικών γραφείων.

7. Τα κράτη μέλη της Κοινότητας και η Ουγγαρία καταβάλλουν κάθε δυνατή προσπάθεια, στο πλαίσιο των προβλεπομένων διατάξεων, για να διευκολύνουν την ελεύθερη κυκλοφορία και διαμονή των σπουδαστών, των διδασκόντων, των καταρτιζόμενων, των επιμορφωτών, του διοικητικού προσωπικού των πανεπιστημίων, των νέων και άλλων επιλέξιμων ατόμων που μετακινούνται μεταξύ της Ουγγαρίας και των κρατών μελών της Κοινότητας με σκοπό τη συμμετοχή τους στις δραστηριότητες που καλύπτονται από την παρούσα απόφαση.

8. Οι δραστηριότητες που καλύπτει η παρούσα απόφαση απαλλάσσονται από τους ουγγρικούς έμμεσους φόρους και δασμούς και δεν υπόκεινται σε απαγορεύσεις και περιορισμούς επί των εισαγωγών και των εξαγωγών όσον αφορά τα αγαθά και τις υπηρεσίες που προορίζονται να χρησιμοποιηθούν στα πλαίσια αυτών των δραστηριοτήτων.

9. Με την επιφύλαξη των αρμοδιοτήτων της Επιτροπής των Ευρωπαϊκών Κοινοτήτων και του Ελεγκτικού Συνεδρίου των Ευρωπαϊκών Κοινοτήτων όσον αφορά την παρακολούθηση και την αξιολόγηση των προγραμμάτων, σύμφωνα με τις αποφάσεις που διέπουν τα προγράμματα Leonardo da Vinci II και Σωκράτης II (άρθρα 13 και 14 αντίστοιχα), η συμμετοχή της Ουγγαρίας στα προγράμματα θα παρακολουθείται συνεχώς και από κοινού από την Επιτροπή των Ευρωπαϊκών Κοινοτήτων και την Ουγγαρία. Η Ουγγαρία υποβάλλει σχετικές εκθέσεις στην Επιτροπή και λαμβάνει μέρος σε άλλες ειδικές δραστηριότητες που καθορίζει η Κοινότητα σε αυτό το πλαίσιο.

10. Σύμφωνα με τους δημοσιονομικούς κανονισμούς της Κοινότητας, στις συμβατικές ρυθμίσεις που συνάπτονται με, ή από ουγγρικούς φορείς, προβλέπεται η διενέργεια λογιστικών και λοιπών ελέγχων εκ μέρους, ή υπό την εποπτεία, της Επιτροπής και του Ελεγκτικού Συνεδρίου. Χρηματοοικονομικοί έλεγχοι διενεργούνται με σκοπό τον έλεγχο των εσόδων και εξόδων τέτοιων φορέων, σε συσχετισμό με τις συμβατικές τους υποχρεώσεις έναντι της Κοινότητας. Με πνεύμα συνεργασίας και αμοιβαίου συμφέροντος, οι αρμόδιες αρχές της Ουγγαρίας παρέχουν κάθε εύλογη και εφικτή βοήθεια που κρίνεται αναγκαία ή χρήσιμη υπό τις εκάστοτε περιστάσεις για τη διενέργεια τέτοιων λογιστικών και λοιπών ελέγχων.

Οι διατάξεις που αφορούν τις αρμοδιότητες των κρατών μελών και της Επιτροπής σχετικά με τα εθνικά γραφεία των προγραμμάτων Leonardo da Vinci και Σωκράτης, οι οποίες θεσπίζονται από την Επιτροπή, εφαρμόζονται στις σχέσεις μεταξύ της Ουγγαρίας, της Επιτροπής και των ουγγρικών εθνικών γραφείων. Σε περίπτωση παρατυπίας, αμέλειας ή απάτης που μπορεί να καταλογιστεί στα ουγγρικά εθνικά γραφεία, οι ουγγρικές αρχές θεωρούνται υπεύθυνες για τη μη ανάκτηση των πόρων.

11. Με την επιφύλαξη των διαδικασιών που αναφέρονται στο άρθρο 7 της απόφασης για το πρόγραμμα Leonardo da Vinci II και στο άρθρο 8 της απόφασης για το πρόγραμμα Σωκράτης II, αντιπρόσωποι της Ουγγαρίας θα συμμετέχουν ως παρατηρητές στις επιτροπές των προγραμμάτων, για τα θέματα που τους αφορούν. Για την εξέταση των υπόλοιπων θεμάτων, καθώς και κατά την ψηφοφορία, οι επιτροπές αυτές συνεδριάζουν χωρίς την παρουσία αντιπροσώπων της Ουγγαρίας.

12. Η γλώσσα που χρησιμοποιείται σε όλες τις συμβάσεις με την Επιτροπή, όσον αφορά τη διαδικασία υποβολής αιτήσεων, τις συμβάσεις, τις υποβαλλόμενες εκθέσεις και άλλες διοικητικές ρυθμίσεις των προγραμμάτων, θα είναι μία από τις επίσημες γλώσσες της Κοινότητας.

13. Η Κοινότητα και η Ουγγαρία δύνανται, ανά πάσα στιγμή, να προβούν σε καταγγελία δραστηριοτήτων διεξαγόμενων βάσει της παρούσας απόφασης, κατόπιν έγγραφης προειδοποίησης δώδεκα μηνών. Τα σχέδια και οι δραστηριότητες που βρίσκονται σε εξέλιξη κατά το χρόνο καταγγελίας συνεχίζονται μέχρις ότου ολοκληρωθούν σύμφωνα με τους όρους που καθορίζονται στην παρούσα απόφαση.

ΠΑΡΑΡΤΗΜΑ II Χρηματοδοτική συνεισφορά της Δημοκρατίας της Ουγγαρίας στα προγράμματα Leonardo da Vinci II και Σωκράτης II

1. Leonardo da Vinci

Η χρηματοδοτική συνεισφορά που θα καταβάλει η Ουγγαρία στον προϋπολογισμό της Ευρωπαϊκής Ένωσης για τη συμμετοχή της στο πρόγραμμα Leonardo da Vinci II είναι η ακόλουθη (σε ευρώ):

>ΘΕΣΗ ΠIΝΑΚΑ>

2. Σωκράτης

Η χρηματοδοτική συνεισφορά που θα καταβάλει η Ουγγαρία στον προϋπολογισμό της Ευρωπαϊκής Ένωσης για τη συμμετοχή της στο πρόγραμμα Σωκράτης II το 2000 ανέρχεται σε 4 818 000 ευρώ.

Η χρηματοδοτική συνεισφορά που θα καταβάλει η Ουγγαρία τα επόμενα έτη του προγράμματος θα καθοριστεί από το Συμβούλιο Σύνδεσης κατά το έτος 2000.

3. Η Ουγγαρία θα καταβάλει την προαναφερθείσα συνεισφορά εν μέρει από τον κρατικό της προϋπολογισμό και εν μέρει από το εθνικό πρόγραμμα PHARE για την Ουγγαρία. Σύμφωνα με τη χωριστή διαδικασία προγραμματισμού PHARE, τα απαιτούμενα κεφάλαια PHARE θα μεταφερθούν στην Ουγγαρία μέσω χωριστού χρηματοδοτικού μνημονίου. Μαζί με τους πόρους από τον κρατικό προϋπολογισμό της, τα κεφάλαια αυτά θα αποτελέσουν την εθνική συνεισφορά της Ουγγαρίας, από την οποία θα καταβάλει πληρωμές ανταποκρινόμενη στις ετήσιες προσκλήσεις της Επιτροπής για καταβολή συνεισφοράς.

4. Τα κεφάλαια PHARE θα ζητηθούν σύμφωνα με το ακόλουθο χρονοδιάγραμμα:

-2 384 000 ευρώ, ως συνεισφορά στο πρόγραμμα Σωκράτης II το 2000.

- τα ακόλουθα ετήσια ποσά (σε ευρώ), ως συνεισφορά στο πρόγραμμα Leonardo da Vinci II

>ΘΕΣΗ ΠIΝΑΚΑ>

Το υπόλοιπο της συνεισφοράς της Ουγγαρίας θα καλυφθεί από τον κρατικό της προϋπολογισμό.

5. Εφαρμόζεται ο δημοσιονομικός κανονισμός που ισχύει για τον γενικό προϋπολογισμό της Ευρωπαϊκής Ένωσης, ιδίως όσον αφορά τη διαχείριση της συνεισφοράς της Ουγγαρίας.

Οι δαπάνες ταξιδίου και διαμονής των αντιπροσώπων και των εμπειρογνωμόνων της Ουγγαρίας για τη συμμετοχή τους ως παρατηρητών στις εργασίες των επιτροπών που αναφέρονται στο παράρτημα Ι, σημείο 11, ή σε άλλες συνεδριάσεις που συνδέονται με την υλοποίηση των προγραμμάτων, επιστρέφονται από την Επιτροπή στην ίδια βάση και σύμφωνα με τις διαδικασίες που ισχύουν για τους μη κυβερνητικούς εμπειρογνώμονες των κρατών μελών της Ευρωπαϊκής Ένωσης.

6. Μετά την έναρξη ισχύος της παρούσας απόφασης και στην αρχή κάθε επόμενου έτους, η Επιτροπή θα αποστέλλει στην Ουγγαρία πρόσκληση για την καταβολή συνεισφοράς, η οποία αντιστοιχεί στη συνεισφορά της σε έκαστο πρόγραμμα στο πλαίσιο της παρούσας απόφασης.

Η εν λόγω συνεισφορά εκφράζεται σε ευρώ και καταβάλλεται σε τραπεζικό λογαριασμό της Επιτροπής σε ευρώ.

Η συνεισφορά της Ουγγαρίας καταβάλλεται σύμφωνα με την πρόσκληση για την καταβολή συνεισφοράς:

- μέχρι την 1η Μαΐου για το τμήμα που χρηματοδοτείται από τον κρατικό της προϋπολογισμό, με την προϋπόθεση ότι η πρόσκληση για την καταβολή συνεισφοράς αποστέλλεται από την Επιτροπή πριν από την 1η Απριλίου, ή, το αργότερο, ένα μήνα μετά την πρόσκληση για την καταβολή συνεισφοράς σε περίπτωση που αποστέλλεται αργότερα.

- μέχρι την 1η Μαΐου για το τμήμα που χρηματοδοτείται από το PHARE, με την προϋπόθεση ότι τα αντίστοιχα ποσά έχουν αποσταλεί στην Ουγγαρία μέχρι τη συγκεκριμένη ημερομηνία, ή, το αργότερα, εντός περιόδου 30 ημερών μετά την αποστολή των εν λόγω κεφαλαίων στην Ουγγαρία.

Οποιαδήποτε καθυστέρηση στην πληρωμή της συνεισφοράς οδηγεί σε πληρωμή τόκων από την Ουγγαρία για το οφειλόμενο ποσό από την ημερομηνία λήξης της προθεσμίας πληρωμής. Το επιτόκιο αντιστοιχεί στο επιτόκιο που εφαρμόζεται από την Ευρωπαϊκή Κεντρική Τράπεζα, την ημερομηνία λήξης της προθεσμίας πληρωμής, για τις πράξεις σε ευρώ, προσαυξημένο κατά 1,5 εκατοστιαίες μονάδες.

ΔΗΜΟΣΙΟΝΟΜΙΚΟ ΔΕΛΤΙΟ

1. Τιτλοσ τησ ενεργειασ

Συμμετοχή της Ουγγαρίας στα προγράμματα Leonardo da Vinci and Σωκράτης

2. Σχετικο κονδυλιο του προϋπολογισμου

B7-030 Οικονομική βοήθεια στις συνδεδεμένες χώρες της Κεντρικής και Ανατολικής Ευρώπης

6091 ´Εσοδα που προέρχονται από τη συμμετοχή συνδεδεμένων χωρών της Κεντρικής και Ανατολικής Ευρώπης στα κοινοτικά προγράμματα

3. Nομικη βαση

Συνθήκη για την ίδρυση της Ευρωπαϊκής Κοινότητας, και ιδίως τα άρθρα 149 και 150, σε συνδυασμό με το άρθρο 300 παράγραφος 2.

πρόσθετο πρωτόκολλο της ευρωπαϊκής συμφωνίας με την Ουγγαρία, στο οποίο προβλέπεται η συμμετοχή στα κοινοτικά προγράμματα.

απόφαση (1999/382/EΚ) του Συμβουλίου, της 26ης Απριλίου 1999, για τη θέσπιση του δεύτερου σταδίου του προγράμματος Leonardo da Vinci και, ιδίως, το άρθρο 10.

απόφαση (253/2000/EΚ) του Ευρωπαϊκού Κοινοβουλίου και του Συμβουλίου, της 24ης Ιανουαρίου 2000, για τη θέσπιση του δεύτερου σταδίου του προγράμματος Σωκράτης και, ιδίως, το άρθρο 12.

4. Περιγραφη τησ δρασησ

4.1 Γενικός στόχος

Tο πρόσθετο πρωτόκολλο της ευρωπαϊκής συμφωνίας με την Ουγγαρία προβλέπει τη συμμετοχή της Ουγγαρίας σε ευρύ φάσμα τομέων στους οποίους περιλαμβάνεται η εκπαίδευση και η επαγγελματική κατάρτιση.

Εκτός του ότι θα συμβάλει στην υλοποίηση των διατάξεων της ευρωπαϊκής συμφωνίας που αφορούν την οικονομική και πολιτιστική συνεργασία, η συμμετοχή αυτή θα επιτρέψει επίσης στην Ουγγαρία να εξοικειωθεί με τις διαδικασίες και τις μεθόδους που χρησιμοποιούνται σε κοινοτικά προγράμματα.

Η Ουγγαρία συμμετέχει στο πρώτο στάδιο των προγραμμάτων Leonardo da Vinci και Σωκράτης από την 1η Σεπτεμβρίου 1997. Σύμφωνα με την ανακοίνωση της Επιτροπής "Πρόγραμμα δράσης 2000", της 16.7.1997, και με τα συμπεράσματα του Ευρωπαϊκού Συμβουλίου του Λουξεμβούργου, η συμμετοχή της Ουγγαρίας στα εν λόγω προγράμματα αποτελεί τμήμα της ενισχυμένης προενταξιακής στρατηγικής η οποία θα βοηθήσει την προετοιμασία της χώρας αυτής για τη μελλοντική προσχώρησή της στην ´Ενωση.

Η διαδικασία λήψης αποφάσεων για το άνοιγμα των προγραμμάτων απαιτεί την έκδοση σχετικής απόφασης από το Συμβούλιο Σύνδεσης μεταξύ της Ένωσης και της Ουγγαρίας. Η ισχύς της απόφασης του Συμβουλίου Σύνδεσης, της 4ης Αυγούστου 1997, με την οποία καθιερώνεται η συμμετοχή της Ουγγαρίας στο πρώτο στάδιο των προγραμμάτων αυτών, έληξε στις 31 Δεκεμβρίου 1999.

Στόχος του παρόντος νέου σχεδίου απόφασης του Συμβουλίου Σύνδεσης είναι να συμβάλει στη συνέχιση της συμμετοχής της Ουγγαρίας και να εξασφαλίσει συνέχεια μεταξύ του πρώτου και του δεύτερου σταδίου των εν λόγω προγραμμάτων. Κατά τον ίδιο τρόπο, καθορίζει τους όρους, ειδικότερα όσον αφορά τη χρηματοδοτική συνεισφορά της Ουγγαρίας, καθώς και τις πρακτικές ρυθμίσεις της συμμετοχής στα εν λόγω προγράμματα.

4.2 Χρονική διάρκεια της ενέργειας και ρυθμίσεις για την ανανέωσή της

Μέχρι το τέλος των εν λόγω κοινοτικών προγραμμάτων, δηλαδή στις 31.12.2006.

5. Καταταξη των δαπανων / εσοδων

5.1 Μη υποχρεωτική δαπάνη

5.2 Διαχωριζόμενες πιστώσεις

5.3 Είδος των εσόδων

Εφόσον το άρθρο 3 του πρόσθετου πρωτοκόλλου της ευρωπαϊκής συμφωνίας ορίζει ότι η ίδια η Ουγγαρία θα καλύπτει το κόστος που απορρέει από τη συμμετοχή της, η Ουγγαρία θα καλείται να καταβάλλει συνεισφορά για τη συμμετοχή της στα προγράμματα. Δεδομένου ότι το ίδιο άρθρο αναφέρει ότι η Κοινότητα μπορεί να συμπληρώνει τη συνεισφορά της Ουγγαρίας, η Ουγγαρία θα συνεισφέρει μόνο ένα μέρος από τον κρατικό της προϋπολογισμό. Το υπόλοιπο ποσό θα λαμβάνεται από το εθνικό πρόγραμμα PHARE. Τα απαιτούμενα κεφάλαια PHARE θα καταλογίζονται στο κονδύλιο Β7-030, και θα μεταφέρονται στην Ουγγαρία μέσω χωριστού χρηματοδοτικού μνημονίου. Μαζί με τους πόρους από τον κρατικό προϋπολογισμό της, τα κεφάλαια αυτά θα αποτελέσουν την εθνική συνεισφορά της Ουγγαρίας, από την οποία θα καταβάλλει πληρωμές ανταποκρινόμενη στις ετήσιες προσκλήσεις της Επιτροπής για καταβολή συνεισφοράς. Το σύνολο της συνεισφοράς, μόλις καταβληθεί από την Ουγγαρία, θα μεταφερθεί στη θέση 6091 των εσόδων του προϋπολογισμού της ΕΕ.

6. Ειδοσ των δαπανων / εσοδων

-επιδότηση κατά 100%

-επιδότηση για συγχρηματοδότηση από κοινού με άλλες χρηματοδοτικές πηγές του δημόσιου ή του ιδιωτικού τομέα

-δεν θα επιστραφεί κανένα ποσό του συνόλου ή μέρους της κοινοτικής συνεισφοράς

-όσον αφορά τα έσοδα, η συνεισφορά της Ουγγαρίας που προορίζεται να καλύψει το κόστος συμμετοχής της καταλογίζεται στη θέση 6091. Τα έσοδα θα διατεθούν στα κεφάλαια που αφορούν τις δαπάνες για τα εν λόγω δύο προγράμματα και, όπου είναι κατάλληλο, στα αντίστοιχα κεφάλαια των λειτουργικών δαπανών. Το σύνολο των προβλεπόμενων εσόδων παρατίθεται στο σημείο 7.4.

7. Δημοσιονομικεσ επιπτωσεισ

7.1 Τρόπος υπολογισμού συνολικού κόστους της ενέργειας (σχέση μεταξύ επιμέρους και συνολικού κόστους)

Σύμφωνα με το πρόσθετο πρωτόκολλο της ευρωπαϊκής συμφωνίας με την Ουγγαρία, οι ρυθμίσεις που αφορούν τη χρηματοδότηση και τον προϋπολογισμό των δύο συγκεκριμένων προγραμμάτων εξετάζονται στη συνέχεια. για τη συνεισφορά της Ουγγαρίας συνεκτιμώνται δύο στοιχεία:

- το προβλεπόμενο λειτουργικό κόστος, το οποίο έχει υπολογιστεί με βάση τον προϋπολογισμό των προγραμμάτων (την προβλεπόμενη ετήσια κατανομή του προϋπολογισμού του προγράμματος Leonardo da Vinci, και το προσχέδιο προϋπολογισμού για το πρόγραμμα Σωκράτης 2000), η προβλεπόμενη ικανότητα απορρόφησης της χώρας και η προηγούμενη εμπειρία από τη συμμετοχή της στο πρώτο στάδιο των προγραμμάτων Leonardo da Vinci και Σωκράτης,

- οι προβλεπόμενες διοικητικές δαπάνες, που αντιστοιχούν στη διεξαγωγή συνεδριάσεων και αποστολών. Οι προβλεπόμενες αυτές διοικητικές δαπάνες ανέρχονται ετησίως σε 24 000 ευρώ για το πρόγραμμα Leonardo da Vinci, και σε 50000 ευρώ για το πρόγραμμα Σωκράτης.

Η Ουγγαρία θα χρησιμοποιήσει τμήμα του ετήσιου εθνικού προγράμματος PHARE ως συμπλήρωμα του κρατικού της προϋπολογισμού για να χρηματοδοτήσει τη συνεισφορά της στις λειτουργικές δαπάνες.

7.2 Κατανομή κόστους ανά δραστηριότητα (σε ευρώ)

>ΘΕΣΗ ΠIΝΑΚΑ>

7.3 Λειτουργικές δαπάνες για μελέτες, εμπειρογνώμονες, κλπ. που περιλαμβάνονται στο τμήμα Β του προϋπολογισμού

π.υ.: έως ένα ανώτατο όριο, κατ'αναλογία των πιστώσεων αυτού του τύπου στις χορηγήσεις της Ευρώπης των 15 για τα προγράμματα Leonardo da Vinci και Σωκράτης, αλλά εντός των επιτρεπόμενων ορίων από το μέρος της συνεισφοράς που προέρχεται από τον κρατικό προϋπολογισμό της χώρας.

7.4 Χρονοδιάγραμμα πιστώσεων αναλήψεως υποχρεώσεων και πιστώσεων πληρωμών

Ποσά που καταλογίζονται στη θέση B7-030

>ΘΕΣΗ ΠIΝΑΚΑ>

Τα προβλεπόμενα ετήσια έσοδα είναι τα ακόλουθα :

>ΘΕΣΗ ΠIΝΑΚΑ>

8. Μετρα για την καταπολεμηση τησ απατησ

Όλες οι συμβάσεις, οι συμφωνίες ή άλλες νομικές δεσμεύσεις της Επιτροπής προβλέπουν επιτόπιους ελέγχους από την Επιτροπή και το Ελεγκτικό Συνέδριο. Μεταξύ άλλων, οι δικαιούχοι των ενεργειών είναι υποχρεωμένοι να υποβάλλουν εκθέσεις και οικονομικές καταστάσεις, που αναλύονται σε σχέση με το περιεχόμενό τους και την επιλεξιμότητα της δαπάνης σύμφωνα με το στόχο της κοινοτικής χρηματοδότησης.

Οι διατάξεις των βασικών κονδυλίων του προϋπολογισμού για την καταπολέμηση της απάτης ισχύουν και για τον παρόν κονδύλιο, υπό την προϋπόθεση ότι είναι προσαρμοσμένες στην περίπτωση των χωρών της Κεντρικής Ευρώπης.

9. Στοιχεια αναλυσησ κοστουσ-αποδοτικοτητασ

9.1 Ειδικοί και ποσοτικοί στόχοι. πληθυσμός στον οποίο απευθύνεται η ενέργεια

Με το άνοιγμα των προγραμμάτων Leonardo da Vinci II και Σωκράτης II στην Ουγγαρία επιδιώκονται τα ίδια οφέλη που αποκομίζουν τα κράτη μέλη της Κοινότητας. Ο βασικός στόχος της κοινοτικής δράσης για την εκπαίδευση και την κατάρτιση είναι να διευκολύνει όλους τους ευρωπαίους πολίτες να αξιοποιούν πλήρως τις δυνατότητές τους και να παρουσιάζουν πρωτοβουλίες και δημιουργικότητα ώστε να μπορούν να συμμετέχουν πλήρως στην κοινωνία και στην οικοδόμηση της Ευρώπης. Ο στόχος αυτός βασίζεται στη βαθμιαία δημιουργία ενός ανοικτού ευρωπαϊκού χώρου για εκπαίδευση και κατάρτιση.

Στον τομέα της εκπαίδευσης, κύριος στόχος του προγράμματος Σωκράτης II είναι η συμβoλή στην ανάπτυξη της πoιoτικής εκπαίδευσης με την ενθάρρυνση της συνεργασίας μεταξύ των κρατών μελών. Οι ειδικοί στόχοι του προγράμματος είναι οι εξής:

-ανάπτυξη της ευρωπαϊκής διάστασης της εκπαίδευσης σε όλα τα επίπεδα ώστε να ενισχυθεί τo πνεύμα τoυ ευρωπαίoυ πoλίτη, με βάση την πoλιτιστική κληρoνoμιά κάθε κράτoυς μέλoυς.

-πρoώθηση της πoιoτικής και της πoσoτικής βελτίωσης της γνώσης των γλωσσών της Ευρωπαϊκής Ένωσης, ιδίως αυτών πoυ είναι λιγότερo διαδεδoμένες και διδάσκoνται λιγότερo, με στόχo την καλύτερη κατανόηση και αλληλεγγύη μεταξύ των λαών της Ευρωπαϊκής Ένωσης και την πρoώθηση της διαπoλιτιστικής διάστασης της εκπαίδευσης.

-πρoώθηση ευρείας και εντατικής συνεργασίας μεταξύ των ιδρυμάτων σε όλα τα επίπεδα της εκπαίδευσης, με την ενίσχυση των πνευματικών και διδακτικών τoυς δυνατoτήτων.

-ενθάρρυνση της κινητικότητας των καθηγητών, ώστε να πρoαχθεί η ευρωπαϊκή διάσταση των σπoυδών και η πoιoτική βελτίωση των πρoσόντων τoυς.

-ενθάρρυνση της κινητικότητας των σπoυδαστών, ώστε να μπoρoύν να oλoκληρώσoυν μέρoς των σπoυδών τoυς σε άλλo κράτoς μέλoς και έτσι να συμβάλoυν στην εδραίωση της ευρωπαϊκής διάστασης στην εκπαίδευση.

-ενθάρρυνση επαφών μεταξύ μαθητών της Ευρωπαϊκής Ένωσης και πρoώθηση της ευρωπαϊκής διάστασης της εκπαίδευσής τoυς.

-ενθάρρυνση της ακαδημαϊκής αναγνώρισης των διπλωμάτων, των περιόδων σπoυδών και άλλων πιστoπoιητικών, με στόχo την ανάπτυξη ενός ανoιχτoύ ευρωπαϊκoύ χώρoυ εκπαίδευσης.

-ενθάρρυνση της ανoιχτής και εξ απoστάσεως εκπαίδευσης στo πλαίσιo των δραστηριoτήτων τoυ πρoγράμματoς.

-πρoώθηση της ανταλλαγής πληρoφoριών και εμπειρίας ώστε η πoικιλoμoρφία και η ιδιαιτερότητα των εκπαιδευτικών συστημάτων των κρατών μελών να απoτελέσει πηγή εμπλoυτισμoύ και αμoιβαίας τόνωσης τoυ ενδιαφέρoντoς.

Στoν τoμέα της επαγγελματικής κατάρτισης, κύριoς στόχoς τoυ πρoγράμματoς Leonardo da Vinci είναι η εφαρμoγή μιας πoλιτικής για την επαγγελματική κατάρτιση πoυ θα στηρίζει και θα συμπληρώνει τη δράση των κρατών μελών. Κύριοι στόχοι του προγράμματος είναι:

-να στηρίξει τη βελτίωση των συστημάτων και των ρυθμίσεων για την επαγγελματική κατάρτιση στα κράτη μέλη με τη βελτίωση της πoιότητας της αρχικής επαγγελματικής κατάρτισης και της μετάβασης των νέων στoν επαγγελματικό στίβo, τη βελτίωση της πoιότητας των ρυθμίσεων πoυ ισχύoυν στα κράτη μέλη για τη συνεχή επαγγελματική κατάρτιση, τη στήριξη της επαγγελματικής ενημέρωσης και καθoδήγησης, την πρoώθηση των ίσων ευκαιριών για άνδρες και γυναίκες στην επαγγελματική κατάρτιση, τη βελτίωση της πoιότητας των ρυθμίσεων για την επαγγελματική κατάρτιση ατόμων με ειδικές ανάγκες, για παράδειγμα, για κoινωνικooικoνoμικoύς, γεωγραφικoύς ή εθνοτικoύς λόγoυς ή για λόγoυς σωματικής ή πνευματικής αναπηρίας ή έλλειψης/ανεπάρκειας πιστoπoιητικών, με απoτέλεσμα την εξώθησή τoυς σε κoινωνικό απoκλεισμό.

-να στηρίξει τη βελτίωση των μέτρων επαγγελματικής κατάρτισης, συμπεριλαμβανoμένης και της συνεργασίας πανεπιστημίων και βιoμηχανίας, όσoν αφoρά τις επιχειρήσεις και τoυς εργαζoμένoυς: καινoτoμίες στην επαγγελματική κατάρτιση, με στόχo να ληφθoύν υπόψη oι τεχνoλoγικές αλλαγές και oι επιπτώσεις τoυς στην εργασία και τα απαραίτητα πρoσόντα και ικανότητες, επένδυση στη συνέχιση της επαγγελματικής κατάρτισης των εργαζoμένων, μεταφoρά τεχνoλoγικών καινoτoμιών στo πλαίσιo της συνεργασίας μεταξύ επιχειρήσεων και πανεπιστημίων στoν τoμέα της συνεχoύς επαγγελματικής κατάρτισης, πρoώθηση ίσων ευκαιριών για άνδρες και γυναίκες.

-να στηρίξει την ανάπτυξη των γλωσσικών ικανoτήτων, τη γνώση και τη διάδoση καινoτoμιών στoν τoμέα της επαγγελματικής κατάρτισης.

9.2 Αιτιολόγηση της ενέργειας

-Αναγκαιότητα της κοινοτικής χρηματοδοτικής βοήθειας

Λαμβανoμένoυ υπόψη τoυ υψηλoύ κόστoυς συμμετoχής στα πρoγράμματα και της ασταθoύς δημoσιoνoμικής κατάστασης της Ουγγαρίας, η βoήθεια από τo πρόγραμμα PHARE είναι oυσιαστική.

-Επιλογή των τρόπων παρέμβασης:

Με τη συνεισφορά από τον κρατικό προϋπολογισμό και από το PHARE, η ενσωμάτωση της Ουγγαρίας στα εν λόγω προγράμματα θα επιτρέψει στους πολίτες της να συνεργαστούν με τους ομολόγους τους στα κράτη μέλη της ΕΕ. Η ένταξη Τσέχων υπηκόων στα κοινοτικά δίκτυα θα συμβάλει αποφασιστικά στην προετοιμασία της Ουγγαρίας για μελλοντική προσχώρηση.

-Κύριοι αστάθμητοι παράγοντες που θα μπορούσαν να επηρεάσουν τα ειδικά αποτελέσματα της ενέργειας.

Δεδoμένoυ ότι τα σχέδια επιλέγoνται σύμφωνα με πoιoτικά κριτήρια, θα είναι δυνατός o υπoλoγισμός τoυ πραγματικoύ αντίκτυπoυ μόνo με βάση την ικανότητα των ουγγρικών επιχειρήσεων και των οργανισμών να ανταπoκριθoύν στις πρoσκλήσεις για υπoβoλή πρoτάσεων πoυ θα προκηρύξει η Επιτρoπή στo πλαίσιo των δύο πρoγραμμάτων.

9.3 Παρακολούθηση και αξιολόγηση της ενέργειας

Οι διαδικασίες παρακoλoύθησης και αξιoλόγησης πoυ περιλαμβάνoνται στα πρoγράμματα Leonardo da Vinci ΙΙ και Σωκράτης ΙΙ (ιδίως όσoν αφoρά την αξιoλόγηση, που προβλέπεται στις απoφάσεις για τη θέσπιση των δύο πρoγραμμάτων) θα καλύπτoυν επίσης και ενέργειες πoυ χρηματoδoτoύνται για Ούγγρους δικαιoύχoυς.

10. Διοικητικεσ δαπανεσ (Tμημα ΙΙΙ, Mέρος Α του προϋπολογισμού)

Η συγκέντρωση των αναγκαίων διοικητικών πόρων εξαρτάται από την ετήσια απόφαση της Επιτροπής για την κατανομή των πόρων, κατά την οποία λαμβάνεται υπόψη ο αριθμός του προσωπικού και τα πρόσθετα ποσά που εγκρίνει η αρμόδια επί του προϋπολογισμού αρχή.

10.1 Επιπτώσεις στον αριθμό των θέσεων εργασίας

>ΘΕΣΗ ΠIΝΑΚΑ>

10.2 Συνολικές δημοσιονομικές επιπτώσεις του πρόσθετου ανθρώπινου δυναμικού

σε EUR

>ΘΕΣΗ ΠIΝΑΚΑ>

(*) Με προσφυγή στο υφιστάμενο προσωπικό που απαιτείται για τη διαχείριση της ενέργειας (υπολογισμός βάσει των τίτλων A1, A2, A4, A5 και A7)

10.3 Αύξηση των λοιπών διοικητικών δαπανών που απορρέουν από την ενέργεια

σε EUR

>ΘΕΣΗ ΠIΝΑΚΑ>

*2 αντιπρόσωποι σε 12 συνεδριάσεις επιτροπών και υποεπιτροπών (8 για το πρόγραμμα Σωκράτης και 4 για το πρόγραμμα Leonardo da Vinci, και 1 αντιπρόσωπος σε 3 συνεδριάσεις της υποεπιτροπής για το πρόγραμμα Σωκράτης

** 2 αντιπρόσωποι σε 5 συνεδριάσεις για το πρόγραμμα Leonardo da Vinci, και 1 συμμετέχων σε 19 συνεδριάσεις για το πρόγραμμα Σωκράτης

Οι ανωτέρω δαπάνες θα καλυφθoύν από τα έσoδα (άρθρo 4, παράγραφoς 2, τρίτη περίπτωση τoυ δημoσιoνoμικoύ κανoνισμoύ) πoυ θα πρoέλθoυν από την Ουγγαρία (βλ. σημείο 5.3 και 7.4 του δημοσιονομικού δελτίου).